b'\n_START_ARTICLE_\nScandinavian Airlines Flight 751\n_START_SECTION_\nUlykkesforl\xc3\xb8pet\n_START_PARAGRAPH_\nHendelsen er ogs\xc3\xa5 blitt kalt  Gottr\xc3\xb6raolyckan eller miraklet i Gottr\xc3\xb6ra, siden  flyet rett etter avgang ble tvunget til \xc3\xa5 n\xc3\xb8dlande i en \xc3\xa5ker utenfor Gottr\xc3\xb6ra. Bare 25 sekunder etter avgang begynte den ene motoren  \xc3\xa5 "pumpe" (reaksjon p\xc3\xa5 unormal tilf\xc3\xb8rsel av luft) og vel et minutt senere (78 sekunder) hadde begge motorene havarert. \xc3\x85rsaken var at et lag av is p\xc3\xa5 oversiden av vingene l\xc3\xb8snet og kom inn i motorene og for\xc3\xa5rsaket en s\xc3\xa5kalt FOD (Foreign object damage). Motorhavariene ga pilotene meget kort tid til \xc3\xa5 forberede en n\xc3\xb8dlanding, da flyh\xc3\xb8yden var lav, flyet var tungt med stor drivstoffmengde og et tett lavt skydekke gjorde det vanskelig \xc3\xa5 finne en passende plass for n\xc3\xb8dlandingen. _NEWLINE_Etter et par minutters kontrollert glideflygning landet flyet p\xc3\xa5 en \xc3\xa5pen plass i et skogholt. Flykroppen ble brukket i tre deler under landingen, og den ene vingen revet av, men det oppstod ingen brann og samtlige 129 ombord overlevde; et f\xc3\xa5tall personer fikk mer eller mindre alvorlige skader. Den hardest rammede passasjeren ble rullestolbruker for livet . Hendelsen fikk meget stor oppmerksomhet internasjonalt og ble omtalt b\xc3\xa5de i svensk og utenlandsk media som et "julens mirakel". Flyets kaptein, Stefan Rasmussen kom til \xc3\xa5 dominere i omtalene av havariet og den lykkelige utgangen p\xc3\xa5 en kritisk situasjon.\n_START_SECTION_\nHavarirapporten\n_START_PARAGRAPH_\nI den svenske havarikommisjonens rapport presenteres en viktig akt\xc3\xb8r under landingen, SAS-piloten Per Holmberg. I rapporten omtales han som \xc2\xabDen assisterende kapten\xc2\xbb. Holmberg reiste som passasjer i uniform og tok seg frem til kaptein Stefan Rasmussen og andrepilot Ulf Cedermark i cockpit da han fra sin plass i kabinen oppfattet krisesituasjonen og han bistod aktivt til feils\xc3\xb8kning og vurdering av landingsfeltet. B\xc3\xa5de kapteinen og styrmannen aksepterte hans tilbud om assistanse. Havarikommisjonen hadde prinsipielle innvendinger mot hans innblanding ettersom det strider mot reglementet \xc3\xa5 ta seg inn i cockpit og blande seg inn i en krisesituasjon om man ikke tilh\xc3\xb8rer besetningen, men konstaterte samtidig att utgangen av havariet ble p\xc3\xa5virket positivt p\xc3\xa5 flere punkter, takket v\xc3\xa6re \xc2\xabden assisterande kaptenens\xc2\xbb handlinger._NEWLINE_Pilotene  var, etter havarikommisjonens utredning, ikke utdannet i \xc3\xa5 identifisere og korrigere motorpumpninger, men i dette tilfelle er det ikke sikkert om trening hadde hjulpet. Uten pilotenes eller SAS\' kunnskap fantes det i flyet et installert automatisk system, ATR (Automatic Thrust Restoration).  Systemet var bygget for automatisk \xc3\xa5 \xc3\xb8ke den andre motors skyvekraft ved bortfall av en motor slik  at l\xc3\xb8ftekraften skulle opprettholdes. Systemet motvirket pilotenes fors\xc3\xb8k p\xc3\xa5 \xc3\xa5 redde de pumpende motorene.  N\xc3\xa5r besetningen reduserte kraftp\xc3\xa5draget for \xc3\xa5 minske belastningen p\xc3\xa5 motorene dro systemet automatisk p\xc3\xa5 kraften igjen. _NEWLINE_Produsenten av flyet hadde ikke med tilstrekkelig tydelighet opplyst SAS om at systemet var installert i flyet og  det fantes heller ingen muligheter for pilotene til \xc3\xa5 sl\xc3\xa5 det av, selv om de skulle v\xc3\xa6re kjent med dets eksistens.  _NEWLINE_Konklusjonen ble at ulykken var for\xc3\xa5rsaket av at SAS ikke hadde tilfredsstillende rutiner for kontroll av isbelegg p\xc3\xa5 vingene. Dertil ans\xc3\xa5 havariutredningen at SAS ikke i tilstrekkelig grad hadde studert de manualer som flyprodusenten hadde levert SAS der ATR var inng\xc3\xa5ende beskrevet. SAS hadde ikke notert dette og informert samt utdannet pilotene p\xc3\xa5 systemet som flyprodusenten hadde informert om i dokumentasjonen over de leverte fly. Den slo ogs\xc3\xa5 fast at om skyvekrafren ble ytterligere redusert p\xc3\xa5 den motoren som f\xc3\xb8rst feilet og ikke \xc3\xb8ket p\xc3\xa5 den andre kunne flyet trolig ha klart \xc3\xa5 returnere til Arlanda.\n_START_SECTION_\nEtter ulykken\n_START_PARAGRAPH_\nB\xc3\xa5de Rasmussen og Holmberg forlot flyveryrket etter hendelsen, Rasmussen en kort tid etterp\xc3\xa5 og Holmberg et par \xc3\xa5r senere. For begge var hendelsen en traumatisk opplevelse som har v\xc3\xa6rt vanskelig \xc3\xa5 h\xc3\xa5ndtere  tross den lykkelige utgangen. I 2011 ble det av National Geographic Channel for TV-serien Flyhavarikommisjonen laget en dokumentar av Flight 751 hvor kaptein Rasmussen deltok under innspillingen.'